ทรัมป์ บอกเฟดขึ้นดอกเบี้ยทำให้สู้สงครามการค้ายากขึ้น - FINNOMENA
ประธานาธิบดีโดนัลด์ ทรัมป์แห่งสหรัฐกล่าวแสดงความเห็นว่า หากธนาคารกลางสหรัฐ (เฟด) ปรับขึ้นอัตราดอกเบี้ยในการประชุมซึ่งจะมีขึ้นในวันที่ 18-19 ธ.ค.นี้ ก็ถือเป็นการตัดสินใจที่ผิดพลาด
12 ธ.ค. 2561

ประธานาธิบดีโดนัลด์ ทรัมป์แห่งสหรัฐกล่าวแสดงความเห็นว่า หากธนาคารกลางสหรัฐ (เฟด) ปรับขึ้นอัตราดอกเบี้ยในการประชุมซึ่งจะมีขึ้นในวันที่ 18-19 ธ.ค.นี้ ก็ถือเป็นการตัดสินใจที่ผิดพลาด
ทรัมป์กล่าวว่า รัฐบาลสหรัฐกำลังต่อสู้กับสงครามการค้าและกำลังชนะ ซึ่งเขาต้องการให้เฟดปรับลดดอกเบี้ยพื่อสนับสนุนการขยายตัวทางเศรษฐกิจในขณะที่สหรัฐกำลังสู้รบในสงครามการค้ากับจีนและประเทศอื่นๆ
ทั้งนี้ เฟดได้ปรับขึ้นอัตราดอกเบี้ย 6 ครั้งนับตั้งแต่ที่นายทรัมป์เข้ารับตำแหน่งประธานาธิบดีสหรัฐในเดือนม.ค.ปีที่แล้ว เทียบกับที่เฟดปรับขึ้นอัตราดอกเบี้ยเพียง 1 ครั้งในสมัยของอดีตประธานาธิบดีบารัค โอบามา
เฟดได้ขึ้นอัตราดอกเบี้ยไปแล้ว 3 ครั้งในปีนี้ และยังส่งสัญญาณปรับขึ้นอีก 1 ครั้งก่อนสิ้นปีนี้ โดยมีแนวโน้มว่า เฟดจะปรับขึ้นอีก 3 ครั้งในปีหน้า ซึ่งสร้างความวิตกกังวลให้กับตลาด โดยมีนักลงทุนบางส่วนออกมาระบุว่า การขึ้นดอกเบี้ยของเฟดจะสร้างความวุ่นวายให้กับตลาด และเป็นสาเหตุให้ตลาดหุ้นสหรัฐร่วงลงอย่างหนักเมื่อวันอังคารที่ผ่านมา
ที่มา : https://www.ryt9.com/s/iq27/2927644
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: